User:Bhaiji Sharma

Inaugural Ceremony of 'Platinum Jubliee' of DLIS Department, University of Delhi

प्रत्येक जन्मदिन या वर्षगांठ महत्वपूर्ण होता है, विशेष रूप से शिक्षण संस्थानों के लिए। किसी भी शिक्षण संस्थान का स्थापना दिवस के 75बी वर्षगाँठ को, जिसे हम प्लैटिनम जुबली के रूप में मना रहे होते है। यह उस शिक्षण संस्थान के लिए एक विशेष अवसर के रूप में होता है।

75 साल किसी भी विभाग की स्थापना के रूप में, किसी विश्वविद्यालय या संस्थान के इतिहास में एक बड़ा एवं अतिमहत्वपूर्ण समय होता है। दोस्तों, आपको बता दूँ की यूनिवर्सिटी ऑफ़ दिल्ली के डिपार्टमेंट ऑफ़ लाइब्रेरी एंड इनफार्मेशन साइंस द्वारा अपनी स्थापना एवं उच्च शिक्षा एवं शोध में अपनी उत्कृष्ता के 75 वर्ष को प्लैटिनम जुबली के रूप में दिनांक 20 जुलाई को ऑनलाइन मोड में मनाया।

इस कार्यक्रम की शोभा बढ़ाने के लिए मुख्य अतिथि के रूप में यूनिवर्सिटी ऑफ़ दिल्ली के उप-कुलपति महोदय प्रो. पी.सी जोशी जी, कार्यक्रम की अध्यक्षता के रूप में यूनिवर्सिटी ऑफ़ दिल्ली के रजिस्ट्रार महोदय डॉ. विकास गुप्ता जी, विशिष्ट अतिथि के रूप में प्रो. सुमन कुंडू जी ( डायरेक्टर, साउथ दिल्ली कैंपस) , प्रो. बलराम पानी जी ( डीन ऑफ़ कॉलेजेस), प्रो ऐ.के भागी जी (प्रेजिडेंट , NDTF) , प्रो एस.ए करीम जी (डीन , फैकल्टी ऑफ़ आर्ट) उपस्तिथ रहे।

इस कार्यक्रम के संयोजक सचिव के रूप में डॉ के पी सिंह जी एवं कार्यक्रम संचालक के रूप में हेड ऑफ़ डिपार्टमेंट प्रो. शैलेन्द्र कुमार जी, कार्यक्रम समापन कर्ता के रूप में डॉ मनीष कुमार ( फैकल्टी ऑफ़ DLIS ) भी उपस्तिथ रहे।

इस पूरे कार्यक्रम को ऑनलाइन मोड में प्रारम्भ किया गया जिसका प्रसारण समूचे भारतवर्ष में विभिन्न सोशल मीडिया प्लेटफॉर्म्स - यूट्यूब, फेसबुक, इंस्टाग्राम, ज़ूम मीट , ट्विटर के द्वारा किया गया।

कार्यक्रम के प्रारम्भ में प्रो शैलेन्द्र कुमार जी द्वारा डिपार्टमेंट ऑफ़ लाइब्रेरी एंड इनफार्मेशन साइंस द्वारा उच्च शिक्षा एवं शोध में विभाग के अतुलनीय योगदान पर प्रकाश डाला, साथ ही लाइब्रेरी साइंस के पितामह पदमश्री डॉ एस आर रंगनाथन जी को याद कर लाइब्रेरी साइंस एवं डिपार्टमेंट ऑफ़ लाइब्रेरी एंड इनफार्मेशन साइंस , यूनिवर्सिटी ऑफ़ दिल्ली में उनके योगदान के लिए धन्यबाद रुपी पुष्प अर्पित किया।

कार्यक्रम में मुख्यअतिथि के रूप में पधारे हुए उपकुलपति महोदय द्वारा अपने उद्वोधन में डिपार्टमेंट ऑफ़ लाइब्रेरी एंड इनफार्मेशन साइंस की प्रशंसा करते हुए कहा कि - किसी भी संस्था के उत्थान के रूप में उस संस्था के लाइब्रेरी विभाग का अपना एक विशिस्ट योगदान होता है वही योगदान डिपार्टमेंट ऑफ़ लाइब्रेरी साइंस के द्वारा भी अपने उत्कृस्ट शैक्षिणक एवं शोध कार्यो द्वारा यूनिवर्सिटी ऑफ़ दिल्ली को भारत ही नहीं बल्कि विश्व पटल पर भी एक महत्वपूर्ण संस्थान के रूप में स्थापित करने का कार्य किया है। प्रो जोशी जी ने कहा कि मैं इस कार्यक्रम के मील के पत्थर का हिस्सा बनकर बहुत खुश हूं।

इसी प्रकार डॉ विकास गुप्ता जी एवं सभी विशिस्ट अतिथिगणों ने लाइब्रेरी साइंस डिपार्टमेंट के उत्कृस्ट कार्यो कि प्रशंसा की, जिसके लिए उन्होंने फैकल्टीज ऑफ़ लाइब्रेरी साइंस , रिसर्च स्कॉलर्स ऑफ़ लाइब्रेरी साइंस , स्टूडेंट्स ऑफ़ लाइब्रेरी साइंस , समिति सदस्यों एवं स्टाफ को यूनिवर्सिटी ऑफ़ दिल्ली की मजबूत कड़ी कहा है।

इस कार्यक्रम के दौरान उपकुलपति महोदय द्वारा डिपार्टमेंट ऑफ़ लाइब्रेरी एंड इनफार्मेशन साइंस के लिए प्लैटिनम जुबली के लोगो का अनावरण किया साथ ही प्लैटिनम जुबली कि याद के लिए एक टी-शर्ट का भी अनावरण किया।

इस कार्यक्रम में लाइब्रेरी साइंस में अपना अपना योगदान देने बाले देश के विभिन्न विद्वानों जैसे पी एन कौला जी, गिरजा कुमार जी , कृष्नन कुमार जी एवं अन्य के कार्यो एवं योगदान को याद किया गया। कार्यक्रम का समापन डॉ मनीष कुमार जी द्वारा अपने धन्यवाद भाषण के द्वारा किया गया जिसमे उन्होंने सभी अतिथिगणों, स्टाफ सदस्यों , रिसर्च स्कॉलर्स , छात्रों एवं टीम प्लैटिनम जुबली के सदस्यों को इस कार्यक्रम को सफल बनाने के लिए धन्यबाद दिया।  और अंत में राष्ट्रगान द्वारा कार्यक्रम का सफल समापन किया गया।